Hatiku oja

Hatiku oja on oja Põlvamaal, Ahja jõe parempoolne lisajõgi.

Hatiku oja on keskjooksul kutsutud ka Visse või Vissi ojaksHeino Raieste. Taevaskoja. Tallinn: Eesti Raamat, 1981 ning ülemjooksul Külmsuu kraaviks ja Lepä ojaks.

Hatiku oja saab alguse Põlva linnast 6 km lääneedela pool, Kanepi–Leevaku maantee lähedal Kähri küla piires.Vabariigi Valitsuse 18.07.1996 määrus nr 191 "Avalikult kasutatavate veekogude nimekirja kinnitamine"

Hatiku oja on umbes 18 km pikk, voolab läbi Hatiku, Laari ja Kiidjärve metsade ning suubub Ahja jõkke mõnikümmend meetrit Akste–Häätaru tee Kiidjärve sillast allavoolu. Hatiku ojja suubuvad Määoja (Savimäe kraav) ja Viira kraav. Hatiku oja kuulub tumedaveeliste ja humiinainete rikaste jõgede tüüpi.

Hatiku ojal Kiidjärve küla lähedal on olnud vesirattaga vesiveski, mis on nüüdseks hävinud. Oja keskjooksul on olnud ligi 150 meetri pikkune koprapais, mille juurde on rajatud matkarada ja vaateplatvorm.Ain Erik. Koprapere sõprusavaldus. Eesti Loodus 2012/4

Hatiku oja suudme juurest algab RMK Roiupalu õpperada.RMK. Loodusega koos. Roiupalu õpperada Kiidjärvel, Hatiku oja paremkaldal asub Kiidjärve ohvrikivi, mis on arheoloogiamälestisena kantud kultuurimälestiste riiklikku registrisse.Kultuurimälestiste riiklik register. Mälestis nr 11627. OhvrikiviPühapaikade andmekogu. Kiidjärve ohvrikivi

 Viited 

 Välislingid 


Kategooria:Põlva maakonna jõed